La Plata (Argentinos miestas)

La Plata () – miestas rytų Argentinoje, Buenos Airių provincijos centras; išsidėsčiusi prie La Platos estuarijos žiočių, netoli Buenos Airių. 694,2 tūkst. gyventojų (2007 m.). Tai modernus, gerai suplanuotas miestas, turintis plačius prospektus, daug parkų ir aikščių. La Plata – universitetinis miestas. Gera geležinkelio infrastruktūra, susisiekia su greta esančių giliavandeniu uostu Ensenadoje. Naftos perdirbimas, mėsos pramonė, tekstilė, mašinų gamyba.

1905 m. čia įkurtas La Platos nacionalinis universitetas, 1965 m. – Argentinos teisės universitetas, 1968 m. – La Platos katalikiškasis universitetas. Yra gamtos istorijos muziejus su labai žymiu paleontologijos skyriumi.

 Istorija 
Miestas įkurtas 1882 metais, XX a. viduryje kurį laiką buvo vadinamas Eva Perón prezidento Chuano Perono žmonos Evos garbei.

 Sportas 
 Estudiantes de La Plata – futbolo klubas; rungtyniavo pajėgiausioje šalies futbolo lygoje.
 Club de Gimnasia y Esgrima La Plata – futbolo klubas; rungtyniavo pajėgiausioje šalies futbolo lygoje.

 Nuorodos 
 www.laplata.gov.ar 

Kategorija:Buenos Airių provincijos miestai